**מכרז פומבי כוח אדם מספר 10-2025**

**לאיוש משרת מנהל/ת אגף תפעול**

**תאגיד המים והביוב פלגי שרון מיסודן של עיריית כפר סבא והמועצה המקומית כוכב יאיר צור – יגאל בע"מ**

**מזמין בזאת הגשת מועמדויות לתפקיד: מנהל/ת אגף תפעול**

* כל מקום בו מצוין במכרז לשון זכר, הכוונה גם ללשון נקבה, וכן להפך .

1. **תיאור התפקיד**
2. ניהול והובלת צוותי עבודה בתחום התפעול, התחזוקה והתשתיות.
3. תכנון ויישום מדיניות תחזוקה שוטפת ושדרוגים של תשתיות המים והביוב.
4. פיקוח ובקרה על ביצוע פרויקטים.
5. אחריות על ניהול תקציבי האגף, כולל הגדרת סדרי עדיפויות ומעקב אחר הוצאות.
6. ביצוע הערכות סיכונים והצעת פתרונות להפחתת תקלות ושיפור מתמיד.
7. טיפול בתקלות חירום בזמן אמת ויכולת פתרון בעיות תחת לחץ.
8. עבודה מול ספקים וקבלנים חיצוניים, ניהול מו"מ ותיאום מול גופים ציבוריים ורגולטוריים.
9. פיקוח על תחום הצרכנות ושירות הלקוחות של התאגיד.
10. ניהול מערך דיגום המים ואיכות מי השתייה.
11. ניהול תחום שפכי תעשייה, כולל פיקוח על עמידה בתקנים ודרישות רגולטוריות.
12. **תנאי סף (דרישות מצטברות)**
13. ניסיון בן שנתיים לפחות בניהול אגף תפעול או בתחום דומה בתאגידים ציבוריים/ ממשלתיים.
14. ניסיון בן שנתיים לפחות בניהול צוותים וביצוע פרויקטים גדולים בתחום תשתיות הנדסיות.
15. ניסיון בניהול תקציב בהיקפים של עשרה מיליון ₪ לפחות.
16. ידע בהכנת דוחות ביצוע וניתוח נתונים.
17. הכרת מעמיקה עם תחום תשתיות הנדסיות של מים וביוב.
18. שליטה מלאה בתוכנות מחשב (כולל אופיס ויישומים מקצועיים בתחום המים והביוב).
19. **יתרונות**
20. ניסיון בעבודה בסביבה מוניציפאלית.
21. היכרות עם מערכות GIS ומערכות מידע גיאוגרפי.
22. היכרות עם מערכות שליטה ובקרה של מתקנים הנדסיים.
23. ניסיון בתחום מחשוב וסייבר, עם דגש על אבטחת מידע.
24. ניסיון בניהול חירום, כולל טיפול בתרחישים חריגים בזמן אמת.
25. ידע והיכרות עם מכוני טיהור שפכים.
26. הגשת המלצות.
27. **כישורים נוספים**
28. יכולת ארגון וסדר מצוינים בניהול משימות וריבוי פרויקטים בו זמנית.
29. ידיעת השפה העברית על בוריה וכושר ביטוי גבוה בכתב ובעל פה.
30. שליטה טובה באנגלית.
31. יחסי אנוש מצוינים.
32. **תנאי העסקה**
    1. התפקיד הוא במשרה מלאה בכפיפות למנכ"ל התאגיד.
    2. השכר יקבע בהתאם להנחיות רשות המים לעניין שכר בכירים בתאגידי מים וביוב.
    3. חוזה ההעסקה יקבע בהתאם למסגרת המאושרת על ידי הממונה על תאגידי המים והביוב ברשות המים והממונה על השכר במשרד האוצר.
33. **דגשים נוספים**
    1. המועמדים ייבחנו על ידי ועדת איתור של התאגיד ויודגש כי הוועדה שומרת לעצמה את הזכות לזמן לראיונות מועמדים שיימצאו המתאימים ביותר, על פי המסמכים ו/או המידע שיוגש לה.
    2. התאגיד שומר לעצמו את הזכות להפנות את המועמדים, כולם או חלקם, להליך מיון נוסף לרבות מבחני התאמה במכוני מיון, והכל בתאם לשיקול דעתו הבלעדי של התאגיד.
    3. התאגיד שומר לעצמו את הזכות לפנות לממליצים ככל שיוגשו.
    4. התאגיד שומר לעצמו את הזכות שלא לבחור באף אחד מהמועמדים.
    5. באחריות כל מציע/מועמד להתעדכן מעת לעת בדבר שינויים ו/או עדכונים בפרטי המכרז, ככל שיהיו, באתר האינטרנט של התאגיד בכתובת: [www.palgey-sharon.co.il](http://www.palgey-sharon.co.il).
34. **תנאים כלליים**
    1. הצעת מועמדות בצירוף תעודות ומסמכים המעידים על עמידה בתנאים והמלצות, ניתן להגיש או במשרדי התאגיד בכתובת: רחוב התע"ש 11, כפר סבא (קומה 2'), בימים א-ה בין השעות 9:30-15:00, בתאום מראש (טל': 074-7029763) או בכתובת הדואר האלקטרוני: [tenders@palgey-sharon.co.il](mailto:tenders@palgey-sharon.co.il) ולציין בכותרת המייל ו/או ההצעה את מספר המכרז ושמו.
    2. **כל זאת עד ולא יאוחר מיום 4 יוני 2025, עד השעה 12:00.**
    3. לא תתקבלנה מועמדויות שלא תוגשנה כמפורט לעיל, לרבות באם תשלחנה בדואר רגיל או בפקס.
    4. פניות שלא יגיעו באופן הנ"ל או שיגיעו באיחור יפסלו.

**בכבוד רב**

**תאגיד המים והביוב פלגי שרון מיסודן של עיריית כפר סבא והמועצה המקומית כוכב יאיר צור – יגאל בע"מ**